cyanic-selkie/wikianc huggingface dataset:
César Marcano
César Marcano (født 22. oktober 1987) er en venezuelansk syklist som konkurrerer i banesykling. Han representerte landet sitt under Sommer-OL 2012 i London, der han ble nummer 9 i lagsprint.
Rocketman
Rocketman er en biografisk musikalfilm fra 2019, basert på livet til musikeren Elton John. Filmen er regissert av Dexter Fletcher og manuset er skrevet av Lee Hall. Taron Egerton spiller hovedrollen som Elton John i tillegg til Jamie Bell, Richard Madden og Bryce Dallas Howard. Filmen tar for seg Johns liv fra barndom og de først par tiårene av hans musikalske karriere – inkludert som elev ved Royal Academy of Music og hans musikalske partnerskap med tekstforfatteren Bernie Taupin. Filmen er oppkalt etter Elton Johns sang «Rocket Man» fra 1972.
Bakgrunn
En biografisk film om Elton John har vært planlagt i nærmere to tiår. Blant annet var prosjektet innom Walt Disney Studios og Focus Features, med regissører som Michael Gracey og skuespillere som Tom Hardy og Justin Timberlake. Uenigheter med Focus satte en stopper for produksjonen i 2014, og Elton John tok i stedet prosjektet til Paramount Pictures, der Egerton og Fletcher sluttet seg til filmen i april 2018. Opptakene til filmen startet i august 2018 og ble fullført senere samme år.
Rocketman hadde premiere under Cannes filmfestival 16. mai 2019, og den hadde premiere i Storbritannia 22. mai, i Norge 29. mai og i USA 31. mai. Filmen ble møtt med gode kritikker, særlig for Egertons tolkning av John, for kostymene og for filmens musikalnumre. Filmen var den første store filmproduksjonen som viste et samleie mellom to menn.
Helsevaner
En helsevane betegner i helsepsykologien en helserelatert atferd som er fast etablert og ofte utføres automatisk (og ikke bevisst). Man snakker gjerne om helsevaner som «gode» og «dårlige», ettersom de bidrar til å forbedre eller redusere helse.
Eksempler på «gode» helsevaner kan være å bruke bilbelte, å pusse tenner, å ha et sunt kosthold og å mosjonere regelmessig. Eksempler på «dårlige» helsevaner kan være røyking, overdrevent alkoholinntak og et usunt kosthold. Gjennom helseintervensjoner kan man prøve å endre dårlige helsevaner.
Utvikling og opprettholdelse av helsevaner
Forskningsfunn kan tyde på at helsevaner vanligvis utvikler seg i barndommen og begynner å stabilisere seg rundt 11-12 årsalderen.
Helsevaner kan i starten utvikle seg fordi de blir forsterket av spesifikke, positive utfall, som for eksempel anerkjennelse fra foreldre eller venner. Etterhvert blir helsevanen selvstendig, uavhengig fra forsterkingsprossessen og blir vedlikeholdt av miljømessige faktorer som assosieres med helseatferden. Et problem ved dårlige helsevaner, er at helsevaner generelt ofte er så innarbeidet i individets atferdsmønster at de kan være sterkt resistente mot forsøk på endring. Følgelig er det viktig å forsøke å etablere gode helsevaner og eliminere dårlige allerede tidlig i livet
Blant eldre ser man ofte at etablerte helsevaner kan være viktige determinanter for en svakelig eller god helse
Endring av helsevaner
Helsevaner er ofte vanskelige å endre, blant annet fordi de er en integrert del av en individuell livsstil, men de er ikke nødvendigvis umulige å endre. Lærevillige øyeblikk er spesielle øyeblikk hvor en person er spesielt mottagelig for læring eller endring, og slike perioder kan være spesielt egnet for endring av helsevaner. Slike perioder, eller læringsvillige øyeblikk kan oppstå ved et legebesøk, ved sykdom, ved graviditet eller i forbindelse med andre, dramatiske endringer i livet.
Eugen Jochum
Eugen Jochum (født 1. november 1902, død 26. mars 1987) var en tysk dirigent, mest kjent for sine tolkninger av musikken til blant andre Anton Bruckner, Carl Orff og Johannes Brahms.
Liv og virke
Jochum ble født i en katolsk familie i Babenhausen, nær Augsburg, Tyskland; faren var organist og dirigent. Jochum studerte piano og orgel i Augsburg, og studerte ved musikkhøgskolen fra 1914 til 1922. Deretter studerte han ved konservatoriet i München, hvor komposisjonslæreren var Hermann von Waltershausen; det var der han skiftet fokus til dirigering, læreren hans var Siegmund von Hausegger, som dirigerte den første forestillingen av den originale versjonen av den niende symfonien av Anton Bruckner og foretok den første innspillingen av den.
Jochums første stilling var som øvelsespianist i Mönchen-Gladbach, og deretter i Kiel. Han debuterte som dirigent med München filharmoniske orkester i 1926 i et program som inkluderte Bruckners syvende symfoni. Samme år ble han utnevnt til dirigent ved Kiel operahus, hvor han dirigerte sytten operaer i sin første sesong, inkludert Der fliegende Holländer, Der Rosenkavalier og Turandot.
Etter Kiel dro han til Mannheim, hvor Wilhelm Furtwängler berømmet hans dirigering. Han takket nei til et tilbud om å gjennomføre tolv konserter med New York Philharmonic-Symphony Orchestra, og mente at hans repertoar og erfaring ennå ikke var tilstrekkelig. (Han dukket ikke opp i Amerika før 1958.) Hans neste avtale var som musikksjef i Duisburg, fra 1930 til 1932. I 1932 ble han sjef for Berlin Radioorkester, og dirigerte også 16 konserter en sesong med Berlinfilharmonien, og ved Deutsche Oper.
I 1934 etterfulgte Jochum Karl Böhm som musikalsk leder for Hamburg statsopera og Hamburg-filharmonien. Gjennom nazitiden forble Hamburg, som Jochum sa det, «rimelig liberal», og han var til og med i stand til å beholde sin stilling til tross for at han ikke ble med i partiet. Han fremførte musikk av komponister som Hindemith og Bartók som andre steder var forbudt av nazistene. I 1944 inkluderte Joseph Goebbels Jochum på Gottbegnadeten-listen.
Under avnazifiserings-initiativene etter krigen hadde imidlertid britiske og amerikanske myndigheter en «uenighet på høyt nivå» over Jochum, som var «et unntak» fra det vanlige mønsteret for britiske myndigheter etter amerikansk ledelse: etter «opprinnelig å ha renvasket» Jochum og valgt ham til dirigent for München-filharmonien i mai 1945, svartelistet de amerikanske myndighetene ham midlertidig på grunnlag av at han «hadde gjort det eksepsjonelt bra» under krigen og at brødrene hans hadde vært «fanatiske» nazister, men britiske myndigheter «fant ingen feil» ved Jochum og argumenterte for at han aldri hadde vært medlem av nazistpartiet, SS eller Sturmabteilung, var forblitt en «overbevist katolikk», og ikke hadde «kompromittert sin kunstneriske integritet.» Det var ikke før i 1948 at de amerikanske myndighetene bestemte at de ikke kunne finne noe bevis på at han var med i noen nazistiske organisasjoner.
Jochum fortsatte å tjene i Hamburg frem til 1949, deretter forlot han byen da den nylig rekonstituerte Bayerischer Rundfunk utnevnte ham til førstedirigent (Erster Dirigent) for sitt nye orkester, Symphonieorchester des Bayerischen Rundfunks. For å bygge orkesteret «rekrutterte Jochum høyt kvalifiserte musikere», inkludert Koeckert-kvartetten som «strykernes kjerne». Jochum forble orkestersjef frem til 1961 og foretok mange innspillinger, mest for Deutsche Grammophon.
Jochum var også en vanlig gjestedirigent for Concertgebouw-orkestret, Amsterdam, og tjente som orkesterets «førstedirigent» fra 1941–1943, under ledelse av Willem Mengelberg. Fra 1961 til 1963 var Jochum felles sjefdirigent for Concertgebouw-orkesteret sammen med Bernard Haitink. Han dirigerte ofte i London, sammen med London Philharmonic Orchestra og London Symphony Orchestra. I 1975 utnevnte LSO ham til dirigentpristager, en stilling han hadde frem til 1978. Jochum fungerte som hoveddirigent for Bambergs-symfonien fra 1969–1973. Senere jobbet han regelmessig med Staatskapelle Dresden, som han spilte inn de komplette symfoniene til Bruckner og «London»-symfoniene til Joseph Haydn med (sistnevnte spilte han også inn med London Philharmonic). Han deltok regelmessig på Salzburg-festivalen. I 1953–1954 og 1971 dirigerte han også ved Bayreuth Festspielhaus, hvor han debuterte som dirigent i Tristan und Isolde.
Han var en regulær innspillingskunstner, fra sine første plater i 1932. I stereoLP-epoken spilte han hovedsakelig inn for Deutsche Grammophon. Hans DG-syklus av Anton Bruckners symfonier, delt mellom Berlinfilharmonien og Bayerischer Rundfunk, har holdt seg i platekatalogene helt siden den første utgaven på 1960-tallet. Denne syklusen og en senere Jochum Bruckner-syklus, med Staatskapelle Dresden for EMI, er ofte blitt hyllet og har fått navnet hans spesielt assosiert med denne komponisten. I tillegg var han president for det internasjonale Bruckner-samfunnet fra 1950, og skrev mye om Bruckner-tolkning. Ifølge hans nekrolog fra New York Times sa han likevel i et intervju fra 1983: «I dag tenker alle på meg som en spesialist i Bruckners symfonier. Men jeg begynte med musikken til Bach, Mozart og Beethoven. Og det er til deres musikk at jeg fortsatt føler meg nærmest.» Hans innspillinger av Messe i h-moll og Johannespasjonen regnes ofte blant de fineste av disse verkene. Hans tre komplette innspillinger av Beethoven-symfoniene har også blitt hyllet. De ble oppført med Berlinfilharmonien og Symphonieorchester des Bayerischen Rundfunks på 1950-tallet for Deutsche Grammophon, med Concertgebouw-orkestret på slutten av 1960-tallet for Philips, og med London Symphony Orchestra på 1970-tallet for EMI. Jochum ferdigstilte også to komplette innspillinger av symfoniene til Johannes Brahms, den ene med Berlinfilharmonien på midten av 1950-tallet, den andre med London Philharmonic i 1977. På grunnlag av disse settene kalte dirigenten Kenneth Woods ham «den største Brahmsdirigent som noen gang har levd.» (Andre ville nominere Weingartner eller Toscanini.) Han spilte også inn Brahms pianokonserter med Emil Gilels, en innspilling som ofte er oppført blant de fineste av disse verkene. Innspillingene hans av Mozart, Haydn, Schumann, Wagner og Carl Orff har også fått mye skryt. Hans innspilling av Carmina Burana fra 1967 anses av Bill Alford for å være en autoritativ tolkning, ettersom Orff selv var til stede under innspillingen og omtalte det ferdige produktet i svært positive ordelag.
Alexander Schallenberg
Alexander Georg Nicolas Christoph Wolfgang Tassilo Schallenberg (født 1969 i Bern) er en østerriksk politiker og jurist. Den 11. oktober 2021 ble han Østerrikes forbundskansler etter at han tidligere var utenriksminister i regjeringen Brigitte Bierlein og i Sebastian Kurz’ andre regjering.
Bjørn Nørgaard
Bjørn Nørgaard ble kjent for en hesteslakting, en protest mot Vietnamkrigen, i forbindelse med utstillingen Tabernakel på Louisiana kunstmuseum i 1970.
Alexander Schallenberg
Liv og virke
Schallenberg ble født i Bern i Sveits som sønn av den østerrikske ambassadøren i Sveits, senere utenriksråd Wolfgang Schallenberg. Moren var sveitsisk og datter av presidenten for Sveits' nest største bank UBS Alfred Schaefer. Schallenberg vokste opp i Sveits, India, Spania og Frankrike, der faren var ambassadør. Han snakker tysk, fransk, spansk og engelsk flytende.
Han studerte jus fra 1989 til 1994 ved universitetet i Wien og ved Université Panthéon-Assas. Han avsluttet sin utdannelse med studier i europeisk rett ved Collège d’Europe i Brugge i Belgia fra 1994 til 1995 der han også møtte ektefellen, den belgiske EU-funksjonæren Isabelle Henin (født 1969 i Uccle), som han giftet seg med i 1995 og har fire barn med.
Han gikk i 1997 inn i diplomatiet og arbeidet i utenriksdepartementet, hovedsakelig i EU-avdelingen. Hans første utenlandsoppdrag var som EU-ekspert ved Østerrikes representasjon (Ständige Vertretung) i EU i Brussel fra 2000 til 2005.
I desember 2005 vendte han tilbake til Wien og arbeidet som pressetalsmann for utenriksministrene Ursula Plassnik hennes etterfølger Michael Spindelegger. Han har deretter blant annet ledet staben for strategisk utenrikspolitisk planlegging i Østerrikes UD, og ledet også Europa-avdelingen. Før utnevnelsen som utenriksminister ledet han avdelingen for koordinering av EU-saker ved forbundskanslerens kontor.
I juni 2019 ble han utenriksminister i regjeringen Brigitte Bierlein, og i januar 2020 fortsatte han som utenriksminister i Sebastian Kurz’ andre regjering.
Den 11. oktober 2021 ble han Østerrikes forbundskansler etter at Sebastian Kurz trakk seg.
Mandres-les-Roses
Mandres-les-Roses er en kommune i departementet Val-de-Marne i regionen Île-de-France, og er en av de sørøstlige forstedene til Paris. Kommunen ligger 22,1 km fra sentrum av Paris
Bjørn Nørgaard
Bjørn Nørgaard har utført 17 gobeliner over Danmarks historie som er hengt opp på Christiansborg slott. Gobelinene var Dansk Industris gave til dronning Margrethe i anledning av hennes 50-årsdag.
Mandres-les-Roses
Befolkningsutvikling
Antall innbyggere i kommunen Mandres-les-Roses
Regnhytten
Regnhytten, også kjent som Regnhytten i Bergen, var et kunstverk i Lungegårdsparken designet av Martin Borchert. . Kunstverket ble offisielt åpnet av byrådsleder Anne-Grete Strøm-Erichsen en regndag den 22. oktober 2000 der den stod i 18 år før den ble flyttet den 14. august 2018 til helikopterbasen i Møllendal.
Kritikk
Regnhytten har blitt beskyldt for å ha blitt et «sprøyterom», mye brukt av personer med rusmiddelavhengighet, og til tross for ukentlig rydding var den ofte forsøplet og fylt med urinlukt.
Eugen Jochum
Liv og virke
Jochums eldre bror Otto Jochum (1898–1969) var komponist og kordirigent; hans yngre bror Georg Ludwig Jochum (1909–1970) var, i likhet med Jochum, orkesterdirigent. Datteren Veronica Jochum er pianist ved fakultetet for New England Conservatory of Music i Boston, Massachusetts.
Jochum døde i München i 1987, 84 år gammel. Hans kone Maria døde fra ham i 1985.
Sølna (Alvdal)
Sølna er en sideelv fra sørvest til Folla i Alvdal kommune i Innlandet fylke.
Elva er knapt 30 km lang og drenerer et nedbørsfelt på 295 km². Den har sitt utspring i Breisjøen i Alvdal kommune. Like før Sølnsetra tar den opp Veslesølna (9 km) som kommer fra Veslesølnsjøen (1 037 moh) i sør. Noe lengre ned danner elva nordgrense for Vardmoan naturreservat over en fem kilometers strekning. En drøy kilometer nedenfor dette, ligger den nye inntaksdammen for Sølna kraftverk, som ble tatt i bruk i 2016. Den gamle inntaksdammen ligger ytterligere 1,5 kilometer lenger ned.
Mellom den gamle kraftverksdammen og kraftverket, renner elva gjennom et trangt gjel, hvor man finner flere jettegryter. Og like nedenfor kraftverket er området der Lovise hytte lå. Dette var en smeltehytte for smelting av koppermalm, og det ligger store slagghauger og andre kulturminner i området.
Caroline Curren
Caroline Curren (født 31. oktober 1962) er en australsk judoka.
Hun representerte Australia under Sommer-OL 2000 i Sydney, der hun ble utslått i omspillet.
Morten Usterud
Morten Peter Usterud (født 23. mars 1974) er en norsk skuespiller.
Bente Scavenius
Bente Christina Brønnum Scavenius (født 12. desember 1944 i Stockholm) er magister i kunsthistorie, kunstkritiker og forfatter som er virksom i Danmark.
Morten Usterud
Senere ble han cand.mag. i idéhistorie og sosiologi ved Universitetet i Oslo og prosjekt- og prosessdesigner ved KaosPilotene i Danmark.
Vigdis Holen
Vigdis Holen (født 1954 i Kvam, Gudbrandsdalen) er en norsk billedkunstner og professor. Holen har utdanning i filosofi, økologi og kunstpedagogikk fra Universitetene i Oslo og Trondheim. Hun er diplomutdannet i grafisk design, bokkunst og kunstgrafikk, fra Statens Håndverks- og Kunstindustriskole, Oslo. Hun har kunstfaglig utdanning fra Kunstakademiet i Trondheim og Statens Kunstakademi, Oslo, 4 år, og hun har forskerutdanning fra Ph.d-programmet ved Arkitektur- og designhøgskolen i Oslo.
Morten Usterud
Usterud er fremdeles involvert innen Kaptein Sabeltann i Kristiansand Dyrepark, hvor han de siste årene har medvirket som blant annet scenearbeider i sesongene forestillingene blir spilt. Han har også medvirket som skuespiller, bl.a. i rollen som utkasteren som nekter Pinky inngang til kroen i stykket Kaptein Sabeltann og grusomme Gabriels skatt, som ble spilt sesongene 2004-2006 og 2010. Usterud har også rollen som grusomme Gabriel i samme stykket, fra han kommer opp fra vannet og nesten frem til at han tar av seg masken og viser seg da å være Pinky, som fra da spilles av en annen yngre skuespiller (Ole Alfsen eller Ole Tobias Tveit). Usterud spilte også grusomme Gabriel, samt Pinky i sesongene (1994–1995) da Kaptein Sabeltann og hemmeligheten i Kjuttaviga ble fremført. Usterud hadde også rollen som Peder i Terje Formoes barnemusikal fra 1993, Vår dyreverden, som ble spilt på Kjuttaviga Amfiteater i Kristiansand Dyrepark i 1993 på dagtid. I 1996-1997 gjorde han sine siste helhetlige forestillinger (i likhet med Janne Formoe i rollen som Sunniva), årene 1996 og 1997 var de siste årene der den opprinnelige rollebesetningen gjorde Kaptein Sabeltann sammen. Dette var også den første originale forestillingen etter handlingene i Kjuttaviga, der Kaptein Sabeltanns historie foregår utenfor Kjuttaviga. Det skulle så gå mange år før det ble fortalt en ny original historie, ikke før historiene om Den forheksede øya dukket opp like etter tusenårsskiftet.
Bente Scavenius
Scavenius har undervist ved Københavns Universitet og Aarhus Universitet og skrevet flere bøker om kunsthistorie. Hun har vært medlem av en rekke råd og utvalg og var blant annet medlem av Kanonutvalget for billedkunst i 2006.
Scavenius har arbeidet som kunstkritiker i flere aviser og er videre kjent for sin kunstformidling gjennom bl.a. TV. For sin formidling er hun tildelt Rosenkjærprisen og N.L. Høyen-medaljen.
Hun er søster til teaterhistorikeren Alette Scavenius.
Carlette Guidry-White
Hun representerte USA under Sommer-OL 1992, hvor hun tok gull på 100 meter stafett. Hun tok også gull på samme øvelse under Sommer-OL 1996.
Fiona Iredale
Fiona Iredale (født 1. desember 1967) er en newzealandsk judoka.
Hummerbakken naturreservat
Hummerbakken naturreservat er et våtmarksområde på Brunlaneskysten, innerst i Hummerbakkfjorden.
Naturreservatet byr på undervannsenger av ålegress, svartorstrandskog og strandsump. Bergselva munner ut i reservatet, og danner et brakkvannsdelta i møtet med sjøvannet. Nedre del av Bergselva er en svært viktig gytestrekning for sjøørret.
Yudai Nitta
Yudai Nitta (født 25. januar 1986) er en japansk syklist som konkurrerer i banesykling. Han representerte landet sitt under Sommer-OL 2012 i London, der han ble nummer 8 i lagsprint.
Karl Böhm
Karl August Leopold Böhm (28. august 1894, i Graz - 14. august 1981, i Salzburg) var en østerriksk dirigent. Han var mest kjent for sine fremføringer av musikken til Mozart, Wagner og Richard Strauss.
Utdannelse og tidlig karriere
Advokatsønnen Karl Böhm studerte jus og tok doktorgrad i dette emnet før han gikk inn i musikkonservatoriet i hjembyen Graz, Østerrike. Senere meldte han seg inn i konservatoriet i Wien, hvor han studerte under Eusebius Mandyczewski, en venn av Johannes Brahms.
På anbefaling av Karl Muck engasjerte Bruno Walter ham ved den bayerske statsoperaen, München i 1921. En tidlig oppgave her var Mozarts Die Entführung aus dem Serail, I 1927 ble han utnevnt til sjef for musikalsk leder i Darmstadt. I 1931 ble han utnevnt til samme stilling ved Hamburg statsopera, som han hadde til 1934.
I 1933 dirigerte Böhm i Wien for første gang, i Tristan und Isolde av Wagner. Han etterfulgte Fritz Busch, som hadde gått i eksil, som sjef for Dresdens Semperoper i 1934, en stilling han hadde til 1942. Dette var en viktig periode for ham, der han dirigerte de første forestillingene av verk av Richard Strauss: Die schweigsame Frau (1935) og Daphne (1938), som er viet ham.
Böhm dukket først opp på Salzburg-festivalen i 1938, og dirigerte Don Giovanni, og deretter ble han en permanent gjestedirigent. Han sikret seg et topp-post ved Wiener Staatsoper i 1943, og ble til slutt musikksjef. I anledning Richard Strauss 80-årsdag den 11. juni 1944 dirigerte han en Wiener Staatsoper-forestilling av Ariadne auf Naxos.
Etter andre verdenskrig
Etter at han hadde fullført et toårig forbud grunnet avnazifisering etter krigen, ledet Böhm Don Giovanni i La Scala, Milano (1948) og ga en gjesteforestilling i Paris med Wiener Staatsoper-kompaniet (1949). Fra 1950 til 1953 regisserte han den tyske sesongen ved Teatro Colón i Buenos Aires, og han dirigerte den første forestillingen på spansk av Wozzeck av Alban Berg, oversatt for anledningen.
I 1957 debuterte Böhm i Metropolitan Opera i New York med å dirigere Don Giovanni, og ble raskt en av favorittdirigentene i Metropolitans Rudolf Bing-tid, han dirigerte 262 forestillinger der, inkludert Met-premieren av Wozzeck, Ariadne auf Naxos og Die Frau ohne Schatten, som var den første store suksessen i Metropolitans nye hus i Lincoln Center. Böhm ledet mange andre store nye produksjoner i New York, som Fidelio for Beethovens tohundreårsjubileum 1970, Tristan und Isolde (inkludert Met-debutforestillingen til Birgit Nilsson i 1959), Lohengrin, Otello, Der Rosenkavalier, Salome og Elektra. Hans repertoar der inkluderte også Le nozze di Figaro, Parsifal, Der fliegende Holländer, Die Walküre og Die Meistersinger von Nürnberg.
London
Sent i livet begynte han et gjestedirigent-forhold til London Symphony Orchestra (LSO) i 1973 under Salzburg-festivalen. Flere innspillinger ble gjort med orkesteret for Deutsche Grammophon. Böhm fikk tittelen LSO-president, som han hadde til sin død. Han dirigerte to ganger ved Royal Opera House, Covent Garden på 1970-tallet: Le nozze di Figaro i 1977 og Così fan tutte i 1979.
Død, familie og arv
Böhm døde i Salzburg, to uker før 87-årsdagen hans. Han dirigerte premierene av Strauss sene verk Die schweigsame Frau (1935) og Daphne (1938), som ble dedikert til ham, spilte inn alle de store operaene (men gjorde ofte kutt i partiturene), og gjenopplivet regelmessig Strauss operaer med sterke rollebesetninger. i løpet av sin tid i Wien og Dresden, samt under Salzburg-festivalen.
Böhm ble hyllet for sine rytmisk robuste tolkninger av operaene og symfoniene til Mozart, og på 1960-tallet ble han betrodd å spille inn alle Mozart-symfoniene med Berlinfilharmonien. Hans raske, uanstrengte tilnærming til Wagner vant tilhengere, det samme gjorde hans tolkninger av symfoniene til Brahms, Bruckner og Schubert. Hans komplette innspillinger av Beethoven-symfoniene med Wiener Philharmoniker i 1971 ble også høyt ansett. På en mindre konvensjonell front fremmet han og spilte inn Alban Bergs avantgardeoperaer Wozzeck og Lulu før de fikk fotfeste i standardrepertoaret. Böhm nevnte i notatene til opptakene av disse verkene at han og Berg diskuterte orkestreringene, noe som førte til endringer i partituret (som han tidligere hadde gjort med Richard Strauss). Han ble beskrevet av en kritiker som en av de største dirigentene i det 20. århundre. Grove sier om ham:
- Mozart, Wagner og Richard Strauss er komponistene som navnet hans er nærmest knyttet til, etterfulgt av Haydn, Beethoven, Schubert, Bruckner, Brahms og Berg. Böhms musikalske tilnærming, uttrykt i strengt funksjonelle bevegelser, var direkte, frisk, energisk og autoritativ, og unngikk berøringer av romantisk sentimentalitet eller selvfornøyende virtuose manerer ... Han ble allment beundret for sin dyktige balanse og blanding av lyd, hans følelse for et stabilt tempo og hans følelse av dramatisk spenning.
Han mottok to eksklusive titler: "Ehrendirigent" (æresdirigent) av Wiener Philharmoniker og østerriksks "Generalmusikdirektor". Han ble vidt feiret på 80-årsdagen sin ti år senere; hans kollega Herbert von Karajan ga ham en klokke som presang for å markere den anledningen.
Böhm var gift med sopranen Thea Linhard. Hans sønn Karlheinz Böhm var en vellykket skuespiller.
Marolles-en-Brie (Val-de-Marne)
Marolles-en-Brie er en kommune i departementet Val-de-Marne i regionen Île-de-France, og er en av de sørøstlige forstedene til Paris. Kommunen ligger 20,2 km fra sentrum av Paris
Karl Böhm
Nazi sympatier
Selv om Böhm aldri ble med i nazipartiet, uttrykte han offentlig og privat kontinuerlig sterk støtte for Hitler og hans regime. I hvilken grad dette var et spørsmål om overbevisning snarere enn karrierisme er usikkert og gjenstand for mye spekulasjoner. Böhms sønn hevdet at faren ble advart om at hvis han flyktet fra Nazityskland, ville hvert familiemedlem bli sendt til en konsentrasjonsleir, men Böhms støtte til nazistene kom forut for deres oppgang til makten. Historikeren Michael H. Kater registrerer at mens Böhm var musikksjef i Dresden (1934–43), "strømmet han ut retorikk som forherliget naziregimet og deres kulturelle mål". Kater rangerer Böhm i den gruppen kunstnere der "vi også finner motstridende elementer av motstand, innkvartering og tjeneste for regimet, slik at de til slutt ikke kan males definitivt som verken nazister eller ikke-nazister." Kater hevder også at Böhms overgang til Dresdenoperaen i 1934, hvor han erstattet Fritz Busch etter sistnevntes "politisk motiverte" avskjedigelse av nazistiske myndigheter, som bevis på Böhms "ekstreme karrieristiske opportunisme på bekostning av personlig moral" og ble tilrettelagt direkte av Hitler, som fikk en tidlig løslatelse for Böhm fra sin forrige kontrakt. Kater kontrasterer denne oppførselen med Böhms "estetisk feilfri og til tider politisk dristige" valg av repertoar, og hans samarbeid med anti-nazistiske regissører og designere, som "kunne ha blitt tolket av fiender av naziregimet som et modig forsøk på å bevare prinsippet om kunstnerisk frihet ". I 2015 kunngjorde Salzburg-festivalen at den ville anbringe en plakett i Karl Böhm-lobbyen (Karl-Böhm-Saal) som erkjente dirigentens medvirkning til Nazityskland: "Böhm var en benefisiant av Det tredje riket og brukte systemet for å fremme sin karriere. Hans oppstigning ble tilrettelagt ved utvisning av jødiske og politisk uønskede kolleger ".
Marolles-en-Brie (Val-de-Marne)
Befolkningsutvikling
Antall innbyggere i kommunen Marolles-en-Brie
Lil Tjay
Tione Jayden Merritt (født 30. april 2001 i New York, USA) er en amerikansk rapper, sanger og låtskriver. Artistnavnet hans består av forbokstaven i fornavnet hans og de tre første bokstavene i mellomnavnet hans.
Karl Böhm
Utmerkelser og priser
Böhms priser inkluderer: 1943: Krigsfortjenestekorset, 2. klasse uten sverd (Kriegsverdienstkreuz II. Klasse ohne Schwerter); 1959: Ærestegnet for fortjenester i sølv for tjenester til republikken Østerrike; 1960: Forbundsrepublikken Tysklands fortjenstorden (Großes Verdienstkreuz); 1964: Ehrenring der Stadt Wien; 1967: Berliner Kunstpreis; 1970: Österreichisches Ehrenzeichen für Wissenschaft und Kunst; 1976: Æreslegionen; Ehrenring des Landes Steiermark; og 2012: Gramophone Magazine Hall of Fame
Lil Tjay
Han fikk sitt gjennombrudd i 2018 med låten «Resume», som resulterte i platekontrakt hos Columbia Records samme år. I januar 2019 var han gjesteartist på Polo Gs låt «Pop Out», som oppnådde en ellevteplass på Billboard Hot 100. 11. oktober 2019 ga Merritt ut debutalbumet hans True 2 Myself. Albumet debuterte på en femteplass på Billboard 200. Det påfølgende året ga han ut EP-en State of Emergency, som ble gjestet utelukkende av drill-artister fra New York, blant annet Sheff G, Sleepy Hallow, Fivio Foreign og avdøde Pop Smoke. EP-en debuterte på 31. plass på både Billboard 200 og på Topplista i Norge.
2. april 2021 ga han ut sitt andre studioalbum, Destined 2 Win, som debuterte på femteplass på Billboard 200. Albumet fikk noe større suksess i Norge, hvor den debuterte på en tredjeplass på Topplista. Den inneholdt blant annet singelen «Calling My Phone» sammen med sangeren og rapperen 6lack. Også den oppnådde tredjeplass, både på Billboard Hot 100 og Topplistas singelliste.
Den 22. juni 2022 meldte TMZ at Merritt ble skutt flere ganger og gjennomgikk deretter en akuttoperasjon.
Æres-Bodil
Æres-Bodil er en kategori av den danske Bodilprisen og ble delt ut første gang i 1951. Den tildeles personer som har gjort noe særskilt for dansk film, eller som særpris for fotografering, musikk, spesialeffekter med mere. Prisen deles ikke ut hvert år.
Den første som fikk prisen, var daværende finansminister H.C. Hansen, som mottok en Bodil for «som den eneste finansminister i verden at sætte filmskatterne ned.»
Edward Bouverie Pusey
Edward Bouverie Pusey (født 22. august 1800 i landsbyen Pusey i Berkshire i  dagens Oxfordshire, død 16. september 1882 i Oxford) var en engelsk teolog og Regius Professor i hebraisk ved Christ Church ved University of Oxford. Han var en av de ledende skikkelsene innenfor Oxfordbevegelsen.
Liv og virke
Pusey ble i 1828 professor i hebraisk og de kanoniske bøker] vrd Christ Church College i Oxford, en stilling han innehadde til sin død. Han var allerede en berømt mann med vidstrakte forbindelser både innen og utenfor universitetsverdenen da han i 1834 sluttet seg til den da unge Oxfordbevegelsen og livlig begynte å medarbeide i dens traktatserie.
Allerede Puseys ytre stilling og anseelse var av betydning for bevegelsen - «han gav oss en posisjon og et navn», skriver John Henry Newman - men enda viktigere var den innsats Pusey gjorde ved sitt teologiske arbeide. Ved Puseys medarbeiderskap forandret traktatene karakter, ble grundigere, utførligere og mer tungtveiende.
Wii mini
Wii mini er en spillkonsoll utgitt av Nintendo i 2012. Modellen er basert på konsollen Wii, men er mindre i størrelse og ikke kan kobles til Internett. Wii mini ble ikke solgt i Japan, New Zealand og Australia.
Edward Bouverie Pusey
Liv og virke
Puseys ideal var en union med Roma, men slett ikke en union der Roma alene skulle bestemme vilkårene og den anglikanske kirke nødsages å oppgi sin renere katolisisme. Blant Oxfordbevegelsens ledelse ble Pusey av sine tilhengere ansett som den fremste og lærdeste vitenskapelige teologen - et bevis på hans betydning for bevegelsen er i reflektert også i at den av motstandere stundom fikk navnet «puseyism».
Heba Hefny
Hun representerte Egypt under Sommer-OL 2000 i Sydney, der hun ble utslått i omspillet.
Edward Bouverie Pusey
Liv og virke
Et av Puseys mest betydningsfulle bidrag var at han sammen med Newman i 1836 begynte å utgi engelsk oversettelse av kirkefedrene, Library of the Fathers of the Holy Catholic Church. På grunn av en i 1843 holdt preken, som ble anklaget for romersk-katolsk nattverdslære, måtte Pusey i to år forlate sin prestelige tjeneste. Da imidlertid Newman hadde konvertert til den romersk-katolske kirke og bevegelsen dermed taptte sin mest geniale mann og mange med ham, forble Pusey den anglikanske kirke tro.
Han kom under den påfølgende tid til enda mer å stå i forgrunnen som anerkjent teologisk leder for den høykirkelige retning innen Englands kirke. For de da fremtredende «ritualistiske» bestrebelser for å innføre romaniserende gudstjenstebruk innen den anglikanske kirke stod Pusey imidlertid fremmed; han ville ikke utlede den slags konsekvenser fra sitt anglokatolske standpunkt.
Viktigst blant Puseys skrifter er hans begge avhandlinger om nattverden, The Doctrine of the Real Presence, as contained in the Fathers (1856), og forsvarsskrifter for denne bok (1857). Til Puseys ære opprettet hans venner Pusey House i Oxford, der Puseys bibliotek forvares.
Orange (California)
Orange er en amerikansk by som ligger i Orange County i California.
Den har og dekker et areal på 66,81 km².
Franco Sesa
Franco Sesa er en heavy metal-trommeslager.
Han var medlem i Celtic Frost fra 2004 til 2008, og deltok på bandets siste musikkalbum, Monotheist (2006).
Han har også vært medlem i bandene Flattrack og det norske black metal-bandet NunFuckRitual.
Brigitte Olivier
Brigitte Olivier (født 20. januar 1980) er en belgisk judoka.
Blindheimsvik dyrefredningsområde
Blindheimsvik dyrefredningsområde er et biotopvern i Giske kommune i Møre og Romsdal. Området ble vernet i 1988 for å ta vare på fuglelivet i et våtmarksområde.
Zambia under Sommer-OL 2016
Zambia deltok under Sommer-OL 2016 i Rio de Janeiro, Brasil i perioden 5. – 21. august 2016.
Blindheimsvik dyrefredningsområde
Området består av ei langgrunn vik med store tidevannsarealer. Flere mindre bekker renner ut i vika, og det finnes artsrike strandengområder her. Vika er viktig som rasteplass for ender og vadefugl, og som overvintringslokalitet og hekkeplass for våtmarksfugl. Her er observert 20 fuglearter av regional interesse og 3 arter av nasjonal interesse.
Zambia under Sommer-OL 2016
Friidrett
Følgende friidrettsutøvere fra Zambia kvalifiserte seg til lenke:
Ormesson-sur-Marne
Ormesson-sur-Marne er en kommune i departementet Val-de-Marne i regionen Île-de-France, og er en av de sørøstlige forstedene til Paris. Kommunen ligger 16,1 km fra sentrum av Paris
Befolkningsutvikling
Antall innbyggere i kommunen Ormesson-sur-Marne
Zambia under Sommer-OL 2016
Svømming
Zambia fikk invitajon fra FINA til å sende to svømmere (en mann og en kvinne) til olympiaden.
Jenny Stene
Jenny Østre Stene (født 8. mars 1998) er en norsk rifleskytter tilknyttet Norges Skytterforbund og Det frivillige Skyttervesen.
Hun er den eneste kvinnen som har vært i finalen for stangskyting på landsskytterstevnet hvor hun har vært i finalen over 3 ganger, og tok andreplass i 2016.
Under Sommer-OL 2020 i Tokyo som ble arrangert i 2021, ble hun nummer 12 i 10 meter luftrifle og nummer 19 i 10 meter luftrifle.
2. divisjon fotball for kvinner 2021
2. divisjon fotball for kvinner 2021 var det tredje høyeste nivået i norsk fotball 2021 for kvinner. Ligaen ble ikke spilt i 2020 på grunn av Koronaviruspandemien. Det ble bestemt 27. september 2021 at ingen lag rykker ned fra 2. divisjon 2021 grunnet ujevnt konkurransegrunnlag for lagene grunnet pandemien. og rykket opp til 1. divisjon 2022.
Kvalifisering til 1. divisjon fotball for kvinner 2022
''To lag rykker opp til 1. divisjon 2022. Kvalifiseringen begynner ved at vinnerene av avdeling 1, 2 og 3 spiller om to plasser og vinneren av avdeling 6 og 7 om én plass blant de 6 kvalifiseringslagene. De seks kvalifiserte lagene spiller videre om to opprykksplasser.''
Alsace
Alsace (fransk uttale IPA: [alˈzas], tysk Elsass [ˈɛlzas]) er en historisk provins og en tidligere administrativ region i Frankrike langs grensen mot Tyskland og Sveits. Rhinen er grenseelv, og den største byen er Strasbourg.
Alsace er siden middelalderen kjent for produksjon av hvitvin. Historisk har området tilhørt både Tyskland og Frankrike, og har vært et sentralt stridsområde mellom de to statene. Alsace og deler av naboprovinsen Lorraine var en del av Tyskland mellom 1871 og 1919 (se Alsace-Lorraine).
Den administrative regionen besto av departementene Bas-Rhin og Haut-Rhin. Med over 1,8 millioner innbyggere i 2010 og det minste arealet var regionen den tredje tettest befolkede i France métropolitaine. Regionene Alsace, Champagne-Ardenne og Lorraine ble fra 1. januar 2016 slått sammen til en ny region med det midlertidige navnet Alsace-Champagne-Ardenne-Lorraine. Det ble foreslått å kalle den nye regionen Grand Est, et navn som også ble offisielt vedtatt.
Språklig er både fransk og tysk representert i regionen. Det lokale elsassiske språk ble i 1946 talt av 90 % av befolkningen. Dette tallet falt til 46 % i 2012.
Geografi
Alsace ligger lengst øst i Frankrike, og grenser i øst mot Tyskland, i sør mot Sveits og i vest mot Franche-Comté og Lorraine. Regionen omfatter slettelandet mellom Rhinen i øst som er grensa mot Tyskland og fjellkjeden Vogesene i vest. Høyeste punkt er Grand Ballon på 1424 moh.
Matkultur
Tradisjonelle matretter i Alsace er blant annet Raclette, Flammkuchen, Baeckeoffe og Choucroute.
Trita (distrikt)
Trita er et distrikt i provinsen Luya i regionen Amazonas i Peru. Distriktet grenser til distriktet Lámud i nord og til distriktet Luya i sør. Distriktets nasjonale statistikkode er 010523 og hovedstaden er Trita.
Distriktet ble opprettet den 12. februar 1960
Worms-ediktet
Worms-ediktet var et dekret utstedt av keiser Karl V under riksdagen i Worms i 1521. Ediktet utlyste riksakt (riksbann) over Martin Luther og hans tilhengere. Det ble underskrevet 8. mai, men offentliggjort først 25. mai 1521.
Ediktet var ikke populært blant stendene og i den tyske befolkningen. Keiseren gjorde aldri noe forsøk på å gjøre ediktet gyldig i kurfyrstedømmet Sachsen og dermed Wartburg, der Luther oppholdt seg i tiden etter riksdagen.
Forhistorie
Luther var allerede blitt truet med bannlysning av paven året før i bullen Exurge Domine den 15. juni 1520, men dette hadde ingen vesentlig virkning, unntatt kanskje å vekke sinne hos Luthers tilhengere. Martin Luthers popularitet i Tyskland var sterkt stigende. Etter at han offentlig hadde brent et eksemplar av bullen i Wittenberg den 10. desember 1520, og utgitt en rekke kampskrifter, fulgte den endelige bannlysning den 3. januar 1521 i bullen Decet Romanum Pontificem. Deretter lot keiseren seg bevege særlig av den pavelige legat til det keiserlige hoff Girolamo Aleandro til å sammenkalle til riksdag. Luther ble gitt fritt leide til og fra riksdagen i Worms, og avkrevd en avsvergelse av sine skrifter. Men Luther ville ikke gi etter på noen punkter.
Innhold
Ediktet inneholdt fordømmelser av Luther, og erklærte ham som kjetter på grunn av hans avvisning av den katolske kirkes lære, særlig om en rekke av sakramentene og av messen, og hans kritikk blant annet av pavedømmet, konsilene og en rekke kirkeskikker. Augustinermunken Luther ble videre anklaget for å oppildne til strid og ødeleggelser, og ble lyst fredløs etter utløpet av et 20 dagers fritt leide.
Nevrose
Nevrose er en fellesbetegnelse for en rekke former for psykiske lidelser som er forbundet med subjektivt plagsomme symptomer og hvor det oftest er redusert ytelse i arbeid, vanskeligheter i sosiale og familiære sammenhenger og innskrenket livsutfoldelse uten at det kan påvises markert brist i evnen til å skille mellom fantasi og virkelighet slik det sees ved psykoser og uten at det kan påvises en biologisk sykdom eller skade som forklarer sykdomsbildet. Da forbigående plagsomme, subjektive, psykiske og fysiske symptomer, eventuelt med forbigående redusert ytelse, er normalt ved belastninger og påkjenninger (stress), må det foreligge relativt markerte symptomer og problemer over tid som overstiger det som kan sies å være normalt, før tilstanden vil bli beskrevet som en nevrose.
Det er vanlig å skille mellom nevroseformer som vanligvis er mer avgrenset i tid (symptomnevroser) fra nevroseformer som er mer permanent til stede og preger personens følelser, tenke- og væremåte (karakternevrose; lettere personlighetsforstyrrelser). I moderne klassifikasjon er nevrosebegrepet forlatt som overordnet klassifikasjonsbegrep og i stedet erstattet av rent beskrivende termer, f.eks. stemningslidelser uten psykose, fobiske og andre angstlidelser, tvangslidelser, dissosiative lidelser, somatoforme lidelser, spiseforstyrrelser, ikke-organiske søvnforstyrrelser, seksuelle dysfunksjoner og visse former for personlighetsforstyrrelser.
Symptomene
Symptomene oppleves som fremmede for personen. De vanligste symptomene er ulike former for angst i form av psykiske symptomer, f.eks. utrygghet, redsel, bekymring, tvangstanker, eller kroppslige symptomer, f.eks. hjertebank, klam og svett kropp, svimmelhet, tranghet for brystet. Andre symptomer er depressive symptomer, som tristhet, pessimistiske tanker, selvmordsimpulser, og søvnproblemer, smerte- og spenningstilstander, f.eks. hodepine og mage/tarmproblemer. Personlighetstrekk ved nevroser består av hemninger og innskrenkninger i en harmonisk livsutfoldelse på det ytre plan eller på det indre plan når det gjelder tanker, fantasier og følelser. Som regel skaper slike trekk problemer i forhold til nærstående mennesker (forandringer i objektforhold). Realitetsvurderingen er upåfallende i omgang med andre mennesker, men en person med nevrose vil ha en urealistisk oppfatning av og innstilling til de situasjoner og følelsesmessige forhold han bevisst eller ubevisst er bekymret eller redd for. Dette medfører ofte feilbedømmelse av farer eller konsekvenser og ikke sjelden stereotype og uhensiktsmessige reaksjoner og atferd som skaper problemer i arbeid og sosiale situasjoner eller i forhold til de nærmeste.
Årsaken
Årsaken til nevroser antas i det vesentlige å ligge i barndom, oppvekst og miljø, men ytre belastninger (stress) er ofte en viktig årsaksfaktor. En arvelig disposisjon for å kunne utvikle en nevrose under påkjenninger og belastninger synes også å foreligge hos en del personer. Mange nevroser kan være forbigående, spesielt hvis de er nært knyttet til alvorlige livshendelser. Ikke sjelden blir nevrosen kronisk, med bedre og dårlige perioder.
Behandling
Psykoterapi (individuell, gruppe, par) er sentralt i behandling av nevroser, men medikamentell behandling kan også være til stor nytte for noen. Ulike former for fysioterapi, f.eks. psykomotorisk behandling, spenningsregulering, avspenningsøvelser og hjelp til å forbedre sosiale og økonomiske forhold, kan også være nyttig.
Périgny (Val-de-Marne)
Périgny er en kommune i departementet Val-de-Marne i regionen Île-de-France, og er en av de sørøstlige forstedene til Paris. Kommunen ligger 23,3 km fra sentrum av Paris
Befolkningsutvikling
Antall innbyggere i kommunen Périgny
Worms-ediktet
Ediktets manglende gjennomslagskraft
Keiser Karl hadde ettertrykkelig gjort gjennomføringen av ediktet til sitt program, men ytre kriger gjorde det nødvendig for ham å være borte fra Tyskland i hele ni år. I denne tiden kunne Luthers lære uhindret bli utbredt og slå rot.
Den 5. juni 1524 ledet Campeggio det møte i Regensburg der «Den katolske føderasjon» ble grunnlagt, der sørtyske kirkelige og verdslige ledere gikk sammen for å forsvare den gamle tro og håndheve Wormser-ediktet. Riksdagen i Speyer 1526 støttet tilsynelatende ediktet, men overlot spørsmålet om dets iverksettelse til de territoriale fyrstene. På riksdagen i Speyer 1529 ble det endelig besluttet å iverksette ediktet. Da la de nytroende (luthersk-troende) stendene for første gang inn en åpen protest mot dette. De kalte seg nå «protestanter».
Abby Steiner
Abby Steiner (født 24. november 1999 i Dublin i Ohio) er en friidrettsutøver fra USA som konkurrerer i sprintløp.
Hun vant 200 meter under NCAA-mesterskapet i friidrett (det nasjonale collegemesterskapet i USA) innendørs i 2021 og 2022, og da hun vant dette mesterskapet i 2022 den 26. februar 2022 satte hun USA-rekord på 200 meter innendørs med 22,09 sekunder. . Hun vant også 200 meter under NCAA-mesterskapet utendørs i 2022.
Sesongen 2021
I 2021 vant hun 200 meter under Southeastern Conference Indoor Championships, og hun vant 200 meter under NCAA-mesterskapet innendørs, med ny personlig rekord på 22,38 sekunder. Tiden var også en tangering av mesterskapsrekorden.
Sesongen 2022
Utendørs fikk hun sølv på 100 meter og 200 meter under Southeastern Conference Outdoor Championships, og hun fikk gull på 200 meter og bronse på 100 meter NCAA-mesterskapet utendørs, der hun satte nasjonal rekord for USA på 200 meter med 21,80 sekunder.
Indre Viksfjord naturreservat
Indre Viksfjord naturreservat er et naturreservat i Larvik, opprettet i 1981. Det har et svært rikt og mangeartet fugleliv, spesielt i trekktidene om våren og høsten. Naturreservatet har stor verdi som beite- og hvileområde, særlig for ender og vadefugler under vår- og høsttrekkene. Overvintrende vannfugler holder til i fjorden inntil isen legger seg.
Området tiltrekker seg både store antall og et stort mangfold av fugler. Uvanlige arter som alaskasnipe, avosett, silkehegre, egretthegre og hvitvingesvartterne har gjestet området. En langnebbekkasinsnipe, som var på besøk i 2000, hekker normalt på tundraen øst i Sibir og i Nord-Amerika, og er bare sett noen få ganger i Norge.
De siste årene har grønnalger lagt seg som store tepper over de grunne sjøområdene i Indre Viksfjord. Grønnalgene er en trussel mot det verdifulle ålegresset som vokser i fjorden. Indre Viksfjord Vel har fått penger til å fjerne grønnalgene. Prosjektet er det første i sitt slag i landet, og skjer i samarbeid med Havforskningsinstituttet.
Formålet med fredningen er å bevare et viktig våtmarksområde, samt verne om fugleliv, vegetasjon og annet dyreliv som naturlig er knyttet til området.
Asbjørn Elgstøen
Asbjørn Elgstøen (født 6. februar 1900, død 1. mars 1926 i Oslo) var en norsk kombinertløper som representerte Nordmarkens IF. Han vant Holmenkollrennet i kombinert i 1925 og ble tildelt kongepokalen.
Elgstøen ødela helsa under VM i Lahtis i 1926, som gikk i kraftig kulde. Ifølge lagkamerat Johan Grøttumsbråten var det −37 °C ved starten på 18-kilometeren, og både Grøttumsbråten og Elgstøen pådro seg forfrysninger under løpet. Under hopprennet falt Elgstøen, på grunn av at den ene foten var nummen etter forfrysningen dagen før, og han ble bare nummer 9 sammenlagt i kombinert. Etter at han kom hjem, utviklet en forfrysning i det indre øret seg til hjernebetennelse, som han døde av noen uker etter mesterskapet i Lahtis.
Aker skikrets har reist en minnestein til minne om Asbjørn Elgstøen på graven hans ved Lunner kirke.
David Vunagi
David V. Vunagi (født 1950) er en salomonsk teolog som fra 7. juli 2019 er Salomonøyenes generalguvernør. Han har tidligere vært anglikansk erkebiskop av Melanesia.
Liv og virke
Etter studier i teologi ved St. John’s College i Auckland på New Zealand, avla Vunagi i 1990 bachelorgrad i teologi. Han underviste i teologi hjemme på Salomonøyene. Fra 1996 til 1998 arbeidet som hjelpeprest i Britisk Columbia i Canada. Vunagi tok i 1998 mastergrad i teologi ved Vancouver School of Theology. Deretter vendte han tilbake til hjemlandet og arbeidet som prest og lærer. I 2000 ble han biskop av Temotu og i 2009 erkebiskop av Anglican Church of Melanesia. Han var erkebiskop til 2015.
Vunagi ble i 2019 utnevnt til storkorsridder av Sankt Mikaels og Sankt Georgs orden. Han ble dermed opphøyd i ridderstanden og fikk rett til å tilføre tiltaleformen sir foran sitt navn.
Sergej Kutsjerov
Sergej Kutsjerov (russisk: Сергей Вячеславович Кучеров; født 18. juli 1980 i Tula) er en russisk syklist som konkurrerer i banesykling. Han representerte landet sitt under Sommer-OL 2012 i London, der han ble nummer syv i lagsprint.
Gianna Jessen
Gianna Jessen (født 6. april 1977) er en amerikansk abortmotstander og handikapaktivist. Hun ble født etter et mislykket abortforsøk hvor legene brukte isoton saltvannsløsning som kan ha en etsende eller brennende effekt. Isoton saltvannsløsning har blitt brukt til senaborter i USA, men brukes ikke i Norge. 2011 filmen October Baby er inspirert av livshistorien til Jesse.
Tidlig liv
Jessen ble født 6. april 1977 i Los Angeles i California i 30. uke av svangerskapet av en 17 år gammel jente tross av at hun ble badet i isoton saltvannsløsning i ca. 18 timer før fødselen. Fødselsdokumentene hennes ble skrevet under på av legen som utførte aborten. Jessen veide 1,1 kg da hun ble født og abortforsøket forårsaket celebral paresen hennes. Hun var på sykehus i tre måneder før hun ble plassert i et fosterhjem. Da hun var fire år gammel ble hun adoptert. I begynnelsen antok legene at hun ikke ville kunne gå eller sitte oppreist, men allikevel greide hun det. Hun brukte skinner deler av livet sitt.
Aktivisme
1990-årene